

**О Б Щ И Н А В Е Н Е Ц**

с. Венец, община Венец, област Шумен, ул. "Кирил и Методий", № 24

тел.:05343/21–92, факс:05343/89-80



**Web site:www.venets.bg; E – mail:** [**obs\_vn@abv.bg**](mailto:obs_vn@abv.bg)**;**

**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ – ВЕНЕЦ**

**ДОКЛАДНА ЗАПИСКА**

**От Нехрибан Ахмедова – Кмет на Община Венец**

**ОТНОСНО:** Продажба на недвижим имот, частна общинска собственост, представляващо УПИ VII – общ. в кв. 1, с площ от 930 кв. м., по плана на с. Борци, общ. Венец, обл. Шумен, по реда на чл. 35, ал. 1 от ЗОС.

Уважаеми Господин Председател,

Дами и господа общински съветници,

В Община Венец е постъпило заявление с вх. № 100-195/ 18.11.2025 г. от Хасене Мехмед с искане за закупуване на недвижим имот - частна общинска собственост, представляващ:

* УПИ VII- общ. в кв. 1, с площ от 930 кв. м., по плана на с. Борци, общ. Венец, обл. Шумен, представляващо дворно място;

Община Венец е собственик на УПИ VII – общ., в квартал 1, с площ от 930 кв. м., по ПУП на с. Борци, общ. Венец, обл. Шумен, представляващо дворно място, съгласно АОС № 1770 от 19.12.2022 г., вписан в Службата по вписвания с Вх. Рег. № 9259/ 19.12.2022 г.

В изпълнение на разпоредбите на чл. 41, ал.2, във връзка с чл. 22, ал. 3 от ЗОС, от независим оценител на имоти е изготвена пазарна оценка на УПИ VII – общ. , в квартал 1, с площ от 930 кв. м., по ПУП на с. Борци, общ. Венец, обл. Шумен, представляващо дворно място, определена в размер на 11160,00 лв. - /единадесет хиляди сто и шестдесет лева/ /5706,02 евро/.

Данъчна оценка на имота, предмет на продажбата е в размер на 1941,80 лв. /хиляда деветстотин четиридесет и един лева и осемдесет стотинки/ /992,83 евро/, съгласно Удостоверение за данъчна оценка № 7702000986 от 18.11.2025 г. издадена от ОП при община Венец.

Имотът е включен за продажба в Раздел III Б от Годишната програма за управление и разпореждане с имоти общинска собственост на Община Венец за 2025 година, приета с Решение № 194 по протокол 16 от 30.01.2025 г. на ОбС с. Венец.

На основание чл. 35, ал.1 от Закона за общинската собственост - Продажба на имоти и вещи - частна общинска собственост, се извършва след решение на общинския съвет от кмета на общината чрез публичен търг или публично оповестен конкурс.

**Предвид гореизложеното и на основание чл.21, ал.1, т.8 и ал. 2, във връзка с чл. 27 ал.4 и ал. 5 и чл. 52 ал. 5 т. 1 от ЗМСМА, чл. 35, ал. 1 от ЗОС и чл. 31 от Наредба за реда за придобиване, стопанисване, управление и разпореждане с общинско имущество, предлагам Общински съвет с. Венец да вземе следното:**

**РЕШЕНИЕ:**

1. Дава съгласието си за обявяване на публичен търг с явно наддаване за продажба на имот – частна общинска собственост, а именно:

УПИ VII – общ., в квартал 1, с площ от 930 кв. м., по ПУП на с. Борци, общ. Венец, обл. Шумен.

1. На основание чл.41, ал.2 от Закона за общинската собственост ОбС одобрява оценката изготвена от лицензиран оценител в размер на 11160,00 лв. - /единадесет хиляди сто и шестдесет лева/ /5706,02 евро/.
2. Определя начална тръжна цена за продажба на УПИ VII – общ., в квартал 1, с площ от 930 кв. м., по ПУП на с. Борци, общ. Венец, обл. Шумен, представляващо дворно място, в размер на 11160,00 лв. - /единадесет хиляди сто и шестдесет лева/ /5706,02 евро/.
3. Възлага на кмета на общината да извърши всички действия по организацията и провеждането на търга.
4. Възлага на основание чл. 35 ал. 6 от ЗОС, чл. 57 и чл. 60 от НРПСУРОИ кмета на общината да издаде заповед и сключи договор за покупко-продажба на имота.
5. На основание чл. 52, ал.5 т.1 от ЗМСМА - 30 % -/тридесет процента/от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на територията на кметство с. Борци.

Вносител:

Нехрибан Ахмедова

*Кмет на Община Венец*

Съгласувал,

Илхан Сали

*Заместник кмет на община Венец*

Съгласувал,

Нели Иванова

*Старши юрисконсулт на община Венец*

Изготвил,

Айджан Ниязи

*Главен специалист „УС“ при община Венец*