**ОБЩИНА ВЕНЕЦ**

с. Венец, община Венец, област Шумен, ул. "Кирил и Методий", № 24

🕿 05343 / 21 – 91, факс: 05343 / 89 – 80



Web site:www.venets.bg; E – mail: [kmet@venets.bg](mailto:kmet@venets.bg)

ДО

ПРЕДСЕДАТЕЛЯ НА

ОБЩИНСКИ СЪВЕТ - ВЕНЕЦ

ДОКЛАДНА ЗАПИСКА

от Нехрибан Ахмедова – Кмет на Община Венец

Относно: Извънредно присъствено заседание на общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация- Шумен“ ООД

Уважаеми Господин Председател,

Дами и господа общински съветници,

С цел подобряване на координацията и редовното участие на представител на общината в общото събрание на Асоциацията е необходимо да има избран резервен представител.

Предвид гореизложеното, предлагам на Общинския съвет Венец, да вземе следното:

Р Е Ш Е Н И Е:

1.Представител на общината в Асоциацията по ВиК е Нехрибан Османова Ахмедова Кмет на Община Венец.

2.Резервен представител на общината в Асоциацията по ВиК /при невъзможност за

участие на кмета/ е Илхан Сали Сали – Зам.кмет «Устройство на територията, строителство и екология» .

3.За предвиденото извънредно ПРИСЪСТВЕНО заседание на 02.12.2025 г. (вторник) от 14,00 часа на Общото събрание на Асоциацията по В и К, Общински съвет с. Венец, упълномощава представителя на община Венец ПРЕДЛАГАМ да гласува по изложеното съгласно писмо № 26-06-1/158 от 22.10.2025 г. на Председателя на Асоциацията по Вик, обслужвана от „ВиК-Шумен“ ООД , както следва :

- **ВЪЗДЪРЖАЛ СЕ по т.**  за организиране закупуването и поставянето на нивомер (комплект) с възможност за онлайн излъчване на данни за язовир „Тича“.

- **ВЪЗДЪРЖАЛ СЕ по т.**  за организиране безпрепятствен достъп до водовземната кула за поставяне и поддържка на нивомера от Асоциацията по водоснабдяване и канализация на обособената територия, обслужвана от „Водоснабдяване и канализация – Шумен“ ООД, (чрез собственика на язовир „Тича“ при необходимост).

- **ВЪЗДЪРЖАЛ СЕ** **по т**. за данните за показанията на нивомера да бъдат общодостъпни на сайта на Община Шумен, които всекидневно да бъдат предоставяни на членовете на Постоянна комисия по „Екология, селско стопанство, води, зимно поддържане на уличната мрежа, бедствия и аварии“ (ПК ЕССВЗПУМБА).

- **ВЪЗДЪРЖАЛ СЕ по т.** – от страна наАсоциацията по водоснабдяване и канализация на обособената територия, обслужвана от „Водоснабдяване и канализация – Шумен“ ООД да бъдат организирани хидроложки проучвания на язовир „Тича“.

В срок от 30 дни след приключване на проучванията АВиК да представи доклад за резултата от същите пред ОбС Шумен.

**МОТИВИ : Асоциацията няма право да осъществява стопанска дейност, както и да придобива вещи, несвързани пряко с нейната дейност. Такива сделки са нищожни по силата на Закона за водите. В бюджета на асоциацията не са предвидени средства за закупуване на такива вещи, включително нивомер, както и за организиране на хидроложки проучвания. Асоциацията не е собственик на водностопански системи и съоръжения като язовир „Тича“. Поставените въпроси съгласно писмо № 26-06-1/158 от 22.10.2025 г. на Председателя на Асоциацията по Вик- Шумен са по компетенциите на собственика на водното съоръжение.**

ВНОСИТЕЛ:

НЕХРИБАН АХМЕДОВА

КМЕТ НА ОБЩИНА ВЕНЕЦ